টসে জিতলেন শুভমন, নিউজিল্যান্ডের বিরুদ্ধে দলে রাখলেন কাদের?

ওয়েব ডেস্ক: দীর্ঘদিন পর ভারতের জার্সি গায়ে আবার মাঠে দেখা যাবে শ্রেয়স আইয়ারকে। নিউজিল্যান্ডের বিরুদ্ধে ওডিআই সিরিজের প্রথম ম্যাচেই কামব্যাক করছেন ভারতের সহ-অধিনায়ক। শুধু শ্রেয়স নম, এই ম্যাচে বিশ্বকাপের আগে নিজেদের প্রমাণ করার আরও একটা সুযোগ পাচ্ছেন রোহিত শর্মা এবং বিরাট কোহলি। ভদোদরায় টসে জিতলেন শুভমন গিল। এবার লক্ষ্য রানে এবং জয়ে ফেরা।

চোটের কারণে এই ম্যাচে মাঠে দেখা যাবে না ঋষভ পন্থকে। উইকেটের পিছনের দায়িত্বে থাকছেন কেএল রাহুলই। অভিজ্ঞ অলরাউন্ডার হিসেবে দলে রয়েছেন রবীন্দ্র জাদেজা। তাঁর সঙ্গে ফের একবার নিজের ম্যাজিক দেখানোর সুযোগ পাচ্ছেন ওয়াশিংটন সুন্দর।

আরও পড়ুন: লাগাতার খারাপ ফর্ম! রঞ্জির দল থেকে বাদ KKR-এর তারকা পেসার

উল্লেখযোগ্য বিষয় হল, কিউয়িদের বিরুদ্ধে সিরিজের প্রথম ম্যাচে ছয় বোলার নিয়ে মাঠে নামছেন শুভমন গিল। পেস বিভাগের দায়িত্বে সিরাজের সঙ্গে প্রসিদ্ধ এবং হর্ষিত। এদিকে স্পিন বিভাগের প্রধান দায়িত্ব থাকছে কুলদীপের হাতেই। তাঁকে আবশ্যিকভাবে সঙ্গ দেবেন জাদেজা এবং ওয়াশিংটন। প্রথমে বোলিং করে কিউয়ি স্কোরবোর্ডকে কম অঙ্কে থামিয়ে দেওয়াই লক্ষ্য হবে তাঁদের।

নিউজিল্যান্ডের বিরুদ্ধে ভারতের একাদশ

রোহিত শর্মা, শুভমন গিল, বিরাট কোহলি, শ্রেয়স আইয়ার, কেএল রাহুল, রবীন্দ্র জাদেজা, ওয়াশিংটন সুন্দর, হর্ষিত রানা, কুলদীপ যাদব, মহম্মদ সিরাজ, প্রসিদ্ধ কৃষ্ণ